b'\n_START_ARTICLE_\nHrvatski narodni savez\n_START_SECTION_\nIzborni rezultati\n_START_PARAGRAPH_\nNa lokalnim, tj. op\xc4\x87inskim i pokrajinskim izborima 2000. je nastupio u koaliciji sa strankom, iz koje je izdvojanjem Hrvatski narodni savez i nastao, DSHV-om._NEWLINE__NEWLINE_Koalicija je bila uspje\xc5\xa1na, tako da je ova stranka uspjeli osvojiti nekolko mandata._NEWLINE_Naposljetku se 2004. do\xc5\xa1lo do izgla\xc4\x91ivanja nesuglasica i pomirivanja stavova sa DSHV-om na povijesnom sastanku 11. velja\xc4\x8de (iniciranom od DSHV-a) u Subotici, kada su dogovorili ujedinjenje odnosno pripajanje DSHV-u za 29. velja\xc4\x8de, kad je bila planirana Izborna skup\xc5\xa1tina DSHV. Toj odluci je pridonijelo i to \xc5\xa1to se u odnosu na prija\xc5\xa1nje izbore uvelike promijenila etni\xc4\x8dka struktura u Subotici, koja je kulturno i politi\xc4\x8dko sredi\xc5\xa1te Hrvata u Srbiji. Drugi veliki poticaj ujedinjenju je bila pojava nove stranke G17+ koja je dobila dosta glasova u izbornim jedinicama gdje su Hrvati brojniji, \xc5\xa1to je ukazivalo na odljev hrvatskih glasova prema toj stranci._NEWLINE__NEWLINE_Pregovore o ujedinjenu su vodili u ime DSHV-a v.d. predsjednika Petar Kunti\xc4\x87 i dopredsjednici Josip Gabri\xc4\x87 i Martin Ba\xc4\x8di\xc4\x87 i \xc4\x8dlanovi Predsjedni\xc5\xa1tva i Vije\xc4\x87a Marko Berberovi\xc4\x87, \xc4\x90or\xc4\x91e \xc4\x8covi\xc4\x87 i Josip Jaramazovi\xc4\x87. U ime HNS-a su pregovarali predsjednik Franjo Vujkov te iz predsjedni\xc5\xa1tva stranke Branko Horvat, Bela Ivkovi\xc4\x87 i Dujo Runje._NEWLINE_Dotada\xc5\xa1nji predsjednik HNS-a Franjo Vujkov je kasnije postao dopredsjednik Demokratskog saveza Hrvata u Vojvodini ._NEWLINE_Povijesni je kuriozitet da premda su glasovi Hrvata bili disperzirani u dvije stranke, zbog \xc4\x8dega se i radilo na ponovnom ujedinjenju, Hrvati iz Vojvodine nikad prije nisu imali ve\xc4\x87i broj zastupnika u Subotici nego kao kad su usporedno postojale te dvije stranke, 13 u Subotici i 2 u pokrajini.'